ใส่ผ้าอนมัยแล้วไม่ค่อยไหลค่ะ จะไหลออกเยอะตอนฉี่ เกิดจากอะไรหรอคะ ทำยังไงให้มาปกติคะ
สวัสดีค่ะ เลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยช่วงที่มีประจำเดือนมานั้น เป็นไปได้เช่นกันที่เลือดจะออกมามากตอนที่มีแรงเบ่งปัสสาวะร่วมด้วยค่ะ โดยเฉพาะในวันท้ายๆของรอบเดือน หรือแม้แต่ในช่วงแรกของรอบเดือนที่มดลูกยังบีบตัวได้ไม่ดี การมีแรงเบ่งปัสสาวะร่วมด้วยก็อาจจะทำให้ขับเลือดออกมามากขึ้นจากที่กล่าวมา อาจจะยังไม่ได้เป็นความผิดปกติอย่างชัดเจน แนะนำสังเกตก่อนว่าเลือดหยุดไหลภายใน 7 วัน ไม่ออกมาผิดปกติหรือออกมาปนกับปัสสาวะอีกหลังจากนั้น